google/wiki40b huggingface dataset:
Johannes R. Becher

Liv

Johannes Becher var sønn av Johanna (født Buerck) og dommeren Heinrich Becher. Han begynt i 1887 på folkeskolen i München og ble i 1900 opptatt ved Maximiliangymnasiet. Disiplinære forhold gjorde at han flere ganger måtte bytte skole og dessuten ta et skoleår om igjen som følge av dårlige tyskkarakterer. Samtidig skrev han hundrevis av dikt.
Bechers første selvmordsforsøk kom i 1910 da han inspirert av Heinrich von Kleists og Henriette Vogels endelikt, prøvde å gjøre felles selvmord med sigarettpiken Fanny Fuß. Bare Becher overlevde og med store skader. Ved sin fars mellomkomst ble Becher likevel ikke straffet. Han begynte i 1911 å studere i Jena og hans kjærlighetsliv omfattet medlemmer også av hans eget kjønn. Fra 1913 og videre bidro han til utgivelsen av de ekspresjonistiske tidsskriftene «Revolution» og «Die neue Kunst». Like før utbruddet av den første verdenskrigen utga han «Verfall und Triumph» og ble dermed en ledende representant for ekspresjonismen i litteraturen.
Etter 1914 ble hans morfinforbruk til et problem for ham og da hans bror begikk selvmord i 1818, prøvde han igjen å ta sitt eget liv. I 1919 ble han medlem av KPD, brøt studiene i 1920 og reiste til Berlin. Diktsamlingen «Der Leichnam av dem Thron» (Liket på tronen) var myntet på president Hindenburg og ble beslaglagt. I en senere roman «Levisite oder Der einzig gerechte Krieg» kritiserer han gasskrigen. Begge bøkene førte til anklager om forræderi, men etter internasjonale protester ble tiltalen frafalt. 
I 1928 giftet han seg for andre gang med Lotte Rotter. Paret fikk en sønn i 1930, men skilte seg senere samme år.
Etter Hitlers maktovertakelse i 1933 forlot Becher Tyskland og endte i 1935 i Moskva. Der giftet han seg for tredje og siste gang med Lilly Korpus. Becher ble regnet som politisk upålitelig og begikk flere selvmordsforsøk. I 1940 avsluttet han sitt mest kjente verk «Abschied» (avskjed) hvor han tok oppgjør med sin småborgerlige barndom.
Becher flyttet tilbake til Tyskland i 1945 og grunnla der både forlaget «Aufbauverlag» og tidsskriftet «Aufbau» («Gjenoppbygning»), samt uketidsskriftet «Sonntag». I 1954 ble han utnevnt til DDRs første kulturminister. Etter 1957 mistet han enhver politisk innflytelse og var bare formell leder av ministeriet. 
Berthold Brechts utsagn om at Becher hadde skrevet fire eller fem gode dikt, førte til et dårlig forhold dem i mellom. Becher bidrag i DDR var som en parti- og statsdikter. Han ble mot sin testamenterte vilje gravlagt under stor seremoni på Dorotheenstädtischen Friedhof i Berlin.
Johannes R. Becher hadde sin bolig i den såkalte Majakowskiring, et kvarter i bydelen Pankow for den øverste partikadre i DDR.
Norgesmesterskapet i boksing 1988

Norgesmesterskapet i boksing 1988 ble arrangert 11.-13. mars i Haukelandshallen i Bergen.
Kongepokalen ble vunnet av Arve Breidal. Forbundspokalen ble vunnet av Jarle Ness. Beste klubb ble Sentrum Bokseklubb.
Takykardi

Takykardi er en tilstand der hjertet slår mye fortere enn det burde, men samtidig pumper blod mindre effektivt enn det burde, inkludert mindre blod og oksygen til hjertet, noe som kan føre til hjerteinfarkt.
Tecámac

Tecámac er en kommune nord i den meksikanske delstaten México. Den befinner seg rundt 40 km nordøst for Mexicos føderale distrikt og utgjør en del av Mexico bys storbyområde, ZMVM. Kommunen hadde 270 574 innbyggere i 2005, og har et areal på 153,41 km². Kommunens administrasjonssentrum er Tecámac de Felipe Villanueva, mens den største byen er Ojo de Agua, hvor rundt 70 % av Tecámacs innbyggere bor.
Navnet Tecámac er nahuatl og betyr «I steinens munn».
Reisen til planeten Nazar

Handling

Københavnerstudenten Nils faller ned i en underjordisk verden, bebodd av underlige, menneskelignende trær.
Byakko

Byakko (白虎) er en skapning fra japansk mytologi. Navnet betyr "hvit tiger" eller "jadetiger". I kinesisk mytologi er dette fabelvesenet også godt kjent, og der leses skriftegnene som Báihǔ.
Byakko er en av de fire gudene/hellige dyrene (de tre andre er Suzaku, Seiryu og Genbu). Hver av disse symbolyserer de fire himmelretningene, og Byakko er guden i vest. Den er også sagt å være legemliggjørelsen av metall blant feng shuis fem elementer. Innen kinesisk mytologi er den ofte portrettert som alle dyrs konge, eller som herre over fjellene og som krigsguden.
I Japan symboliserer Byakko elementet luft.
Palomar gasskraftverk

Palomar gasskraftverk er et gasskraftverk i det sørlige California i USA. Det har en installert produksjonskapasitet på 550 MW, fordelt på 3+2 turbiner. Dette er et av delstatens mindre av de mellomstore fossile kraftverk målt etter installert produksjonseffekt. Anlegget ble påbegynt omkring 2002 og stod ferdig i 2006. Brenselkilden er naturgass.
Lærdal golfklubb

Lærdal golfklubb ble stiftet 1. januar 2000. Sekshullsbanen er den eneste golfklubben i indre Sogn. Medlemmene kommer fra kommunene Lærdal, Årdal, Aurland, Sogndal, Luster og Leikanger. I tillegg er det fjernmedlemmer fra hele landet.
Schoutedeniastes

Utseende

Nokså små, avlange, blanke praktbiller, med tegninger i gult og svart.

Levevis

De voksne billene besøker gjerne blomster.

Utbredelse

Slekten er utbredt i Sørøst-Asia, i tillegg finnes det én art i Afrika.
Căușeni (distrikt)

Geografi

Distriktet ligger sør i landet og grenser til distriktene Ialoveni og Anenii Noi i nord, Transnistria i øst, distriktet Ștefan Vodă i sørøst, til Ukraina i sør og til distriktet Cimișlia i vest.
Andimilos

Historie

Etter en tolkning av Homers Odysseen var øya solguden Helios' handling hvor Odyssevs' følgesvenner slaktet de hellige kyrne til solguden.
Tidligere øya var øya også kjent under navnet Efyra (Έφυρα, «vakttårn») eller Efora (Έφορα) ettersom man kunne se langt over havet fra det høyeste punktet på øya.
Et mulig forlik i forhistorisk tid kan antas på grunnlag av påviste rester av murvegger og pilspisser gjort av obsidian. Det er også sannsynlige levninger av en romersk sisterne eller førkristen kilde.

Geografi

Antimilos ligger i den sørlige Egeerhavet ca 12 km nordvest for Milos. Den er 4,2 km lang og 2,9 km bred. Med Methana, Milos, Santorini og Nisyros ligger Andimilos som en bue av øyer i Egeerhavet. Øya består bergskråninger faller bratt mot havet. Øyas kystlinje er steinete, bare på sørkysten er det en grusstrender. Inntil tidlig kvartærperioden var Andimilos en aktiv vulkan.

Natur

Øya har ingen skog eller trær, men en rik vegetasjon bestående av de typiske representanter av buskvekster som maki (macchia) og frygana (garriga) og ulike former for ugress.
Som nevnt er det på Andimilos en særegen variant av ville geiter (Capra aegagrus pictus), og langs den steinete kysten er det en liten koloni av munkeseler. Det finnes også kykladiske slanger (Macrovipera Swiss), en av de mest giftige slanger i Hellas, samt en øgleart som går under artsnavnet Podarcis milensis, også kalt for milos-veggfirfisle. Hvert kommer eleonorafalker, men mer vanlig forekommende arter er hvitøyeand, middelhavsmåke og rødfalk.

Fredning og bevaring av naturen

Andimilos er en del av EU-prosjektet Natura 2000, område GR 4220007, Andimilos (Νήσος Αντίμηλος), samt også prosjektet Viktig fugleområde, Important Bird Area (IBA), GR 152, som utgjør vestlige Milos, Antimilos og Polyegos (Δυτική Μήλος, Αντίμηλος και Πολύαιγος).
Taronga Zoo

Taronga Zoo er en stor dyrehage i Sydney i Australia som ble åpnet 7. oktober 1916. Den ligger ved bredden av Sydney Harbour i Mosman.
I Taronga Zoo er det over 2 600 dyr og 340 forskjellige arter. Noen av de nyeste attraksjonene er blant annet fem asiatiske elefanter, og en stor "asiatisk villmark".
Stian Dahlen Brændsrød

Stian Dahlen Brændsrød (født 11. juni 1992) er en norsk midtbane/angrepsspiller som ble hentet opp fra juniornivået og opp til A-laget til Sandefjord Fotball under 2010 sesongen.
Slipereim

En slipereim eller slipestropp er et stykke med skinn/lær brukt til å slipe barberkniver men den kan også brukes til sliping av alle andre skjærende verktøy. Pleier å henge som et belte fra veggen etc. eller som en «paddle», som er lærbelte limt eller stiftet fast på en base av tre, den blir da mer håndholdt og man er ikke avhengig av å feste den ene enden.
Mohammed bin Salman

Biografi

Han er sønn av kong Salman bin Abdul Aziz i hans tredje ekteskap med Fahda bint Falah bin Sultan. Han har en kandidateksamen i rettsvitenskap fra King Saud University. Han har tidligere arbeidet i privat sektor og blant annet som konsulent for ekspertkommisjonen i den saudiske regjeringen.
Hans far utnevnte Mohammed bin Salman til forsvarsminister og sjef for rådet for økonomi- og utviklingsspørsmål i april 2015. Han har gjort seg kjent for sine forsøk på å modernisere Saudi-Arabia og bedømmes av de yngre generasjonene av saudiarabere for sitt reformvennlige syn på landets hardt holdte tradisjoner. Han er blitt beskrevet som makten bak sin far, kong Salman.
Mohammed bin Salman ble utnevnt til kronprins i juni 2017.

Privatliv

Siden 2008 er han gift med prinsesse Sarah bint Mashhoor, og sammen har de fire barn.
Ravioli

Ravioli er en type pasta der to lag med pastaflater legges over hverandre med fyll imellom. Fyllet inneholder gjerne kjøtt, fisk eller ost.
Veien Frem

Veien Frem var et tidsskrift utgitt av Nordahl Grieg.
I februar 1936 startet Nordahl Grieg et antifascistisk tidsskrift, Veien Frem. Tidsskriftet fikk en forholdsvis kort levetid. Det kom i med åtte utgaver i 1936 og åtte utgaver i 1937. Et utvalg av artikler fra Veien Frem ved Odd Hølaas ble utgitt i 1947.
I artikkelen «Dramaet i Moskva» (februar 1937) angrep Grieg åtte norske forfattere som kritiserte Moskvaprosessene. Grieg hadde fått med seg flere kjente personer da han startet opp tidsskriftet, men etter at tidsskriftet fremstod med en tydelig stalinistisk profil i forbindelse med diskusjonen om Moskvaprosessene, falt de fleste fra. Diktet «Sprinterne»ble også publisert her.
Musikkåret 1400

Dødsfall

..
Nils Tesch

Liv og virke

Hans foreldre var apoteker Hjalmar Tesch og Harriet, født Evald-Larsen (1882-1915). Nils Tesch utdannet seg til arkitekt ved Kungliga Tekniska högskolan 1930 og ved Arkitekturskolan KKH i årene 1932-1934. Deretter var han ansatt hos blant andre Paul Hedqvist. I 1936 åpnet han eget kontor. Han var 1934-45 kompanjong med Lars Magnus Giertz. Sin bakgrunn som funksjonalist forente han med tradisjonalismen til en egen stilretning. Sammen med Peter Celsing deltok han i konkurranser og visse prosjekt som Rotundan på Kungliga Operan i Stockholm. Et av hans sene arbeider er Näringsdepartementets hus i bydelen Norrmalm i Stockholm som ansees å ha veldig stor kulturell verdi og som går inn i Stadsmuseets Norrmalmsinventering. Tesch ble medlem av Akademien för de fria konsterna 1960.
Nils Tesch var gift første gangen 1931–44 med Aino Neovius (1911-) fra Finland og andre gangen fra den 3. desember 1951 med Kajsa Björner (1917–71). Han var svigerfar til Carl Fredrik Reuterswärd.
Elingaardskilen

Elingaardskilen er et sund i Onsøy i Fredrikstad kommune i Østfold. Innerst i sundet ligger det en havn med båtplasser. Når man skal ferdes med båt, er det 5 knops begrensning gjennom dette sundet. Ytterst i Elingaardskilen finner man også sjøveien til Hankø, som ligger rett ved munningen til Elingaardskilen.
Helligdag

En helligdag er en dag som man tradisjonelt holder hellig ved å feire gudstjeneste og ikke arbeide. Helligdagene varierer fra land til land, men deles gjerne i to grupper: Faste og bevegelige helligdager. De faste helligdagene opptrer på samme dato hvert år, mens bevegelige helligdager, som i kristendommen ofte knyttes opp til påske, varierer fra år til år.
Helligdager i Norge er  offentlige fridager slik Helligdagsfredloven bestemmer.  Da har de fleste arbeidstakere fri og butikker holder stengt. Ifølge loven og kristen tradisjon er også alle søndager helligdag i Norge, og en dag for hvile.

Helligdager i middelalderen

På grunn av de mange helgenfestene regner man med at hver fjerde dag var helligdag i middelalderen. Etter reformasjonen bidro avskaffelsen av mange av disse helligdagene til merkbart større effektivitet. Da de ble innført under kristningen av Norge, skapte de slike problemer som man kunne forvente i et jordbrukssamfunn langt mot nord, med vanskelige klimaforhold. Norske bønder fikk derfor utstedt et dispensasjonsbrev fra kardinal Vilhelm av Sabina, etter at han hadde tilbrakt sommeren 1247 på Vestlandet. Han anførte at det hadde regnet hele sommeren mens han var der, minus tre dager med tørt vær, «dog ikke sammenhengende». Kardinal Vilhelm presiserte derfor at norske bønder stod fritt til å berge høyet på helligdager, eller dra på fiske hvis silden plutselig dukket opp på en helligdag.
Anajapygidae

Utseende

Små, slanke, hvite leddyr. Antennene er perlekjedeformede, middels lange. Thorax-leddene ser nesten ut som bakkroppsleddene bortsett fra at de har bein. Haletrådene er korte, de er rørformede og skiller ut sekreter fra kjertler i bakkroppen.

Levevis

Disse små tohalene lever av dødt organisk materiale i jorden.

Utbredelse

Familien har et tyngdepubnkt i Mexico og California, der fem av de åtte kjente artene hører hjemme. Videre finnes det én art i Europa, én i India og én i Afrika.
Militant-tendensen

Militant-tendensen (engelsk: Militant tendency, opprinnelig Revolutionary Socialist League) var en trotskistisk og entristisk gruppe innenfor det engelske sosialdemokratiske Labour Party. Gruppen var organisert rundt avisen Militant som først ble publisert i 1964. Gruppen beskrev sin politikk ideologisk basert på Marx, Lenin og Trotskij. 
I 1982 slo en kommisjon i Labour fast at Militant var i strid med bestemmelsene paragraf II, tredje ledd av partiets program, og erklærte gruppen som uegnet å være tilknyttet Labour. I 1983 ble fem medlemmer av redaksjonen i avisen Militant utvist fra partiet. På denne tiden hevdet gruppen at de innvendig hadde rundt 4 300 medlemmer, et tall som åpenbart var altfor sjenerøst.
Militant spilte en ledende rolle i Liverpools byråd mellom 1983 og 1987 da 47 kommunestyremedlemmer ble utvist og bøtelagt. Fra 1983 førte en rekke grep fra Labours eksekutivkomité, ledet av Neil Kinnock, til at framstående medlemmer av gruppen ble utvist fra partiet, noe som også til sist innebar at Militant tapte sine to parlamentsmedlemmer. Det avsluttet Militants innflytelse og tilstedeværelse innenfor Labour.
I 1991 besluttet Militant med stort flertall å oppgi entrismepolitikken i Labour. Ted Grant, en gang gruppens viktigste medlem, ble utvist og hans mindretall og utbrytergruppe, nå kjent som Socialist Appeal, fortsatte den samme strategien. Flertallet endret sitt navn til Militant Labour, og deretter i 1997 til Sosialistpartiet.
Rajpath

Rajpath (hindi: राजपथ; «Kongens vei») er den seremonielle bulevarden til Republikken India. Den går fra Rashtrapati Bhavan gjennom Vijay Chowk og India Gate til National Stadium i New Delhi. Alleen har gressplener med trær og dammer på begge sider. Rajpath er uten tvil den viktigste veistrekningen i India, og stedet for den årlige paraden under republikkdagen 26. januar. Rajpath går rett mot Raisina Hill, Indias administrative sentrum. Janpath krysser denne veien. Rajpath går i øst-vest-retning og veier fra Connaught Place, Delhis finansielle sentrum, møter Rajpath fra nord.
Etter at Rajpath har klatret opp Raisina Hill, dukker North Block og South Block opp på hver sin side av Rajpath. Til slutt ender veien foran porten til Rashtrapati Bhavan. I Vijay Chowk krysser den Sansad Marg og Indias parlamentbygning kan sees på høyre side når man kommer fra India Gate.
Rajpath i seg selv er veien som brukes for paraden 26. januar hvert år, når Republikkens dag feires i India. Feiring av at India ble en republikk skjer gjennom fremvisning av Indias kulturelle mangfold og militære makt. Alleen brukes også til begravelseprosesjoner av sentrale indiske politikere. Åpningsscenen i filmen Gandhi starter i Rajpath.

Historie

New Delhis byplan (New Delhi er området rundt Rajpath) ble laget av den britiske arkitekten Edwin Lutyens. Rajpath var av stor betydning for planen. Lutyens ville ha panoramautsikt over byen Delhi fra palasset til visekongen. Utsikten fra Raisina Hill går uhindret tvers over Rajpath og India Gate, og forhindres kun av National Stadium.
Størsteparten av byggverket rundt Rajpath ble designet av Lutyens and Herbert Baker.
Veldre kirke

Den tidligere kirken

Før dagens kirke hadde Veldre en laftet korskirke fra 1726. Den hadde en altertavle skåret i 1790 av Anders Olsen Sæther (og en skåret i 1694 av Johannes Skraastad) samt prekestol (1737), døpefont (1728) og korskille (1728) laget av Lars Pinnerud. Kirke med inventar brant den 26. september 1996. Det mistenkes at brannen skyldtes feil ved det elektriske anlegget.
Sakralbygg

Sakralbygg er byggverk med religiøse formål, som samlingssteder for bønn, gudstjeneste, meditasjon, offerhandlinger og annet. Ulike religioner har utviklet sine typer sakralbygg, som kristne kirker, muslimske moskeer, hindutempler, buddhistiske stupaer og jødiske synagoger. Utformingen er bestemt både av bruk, tradisjon og symbolikk.
Mens noen sakralbygg er blant de mest storslåtte og varige menneskeskapte konstruksjoner, kan de også være flyktige, intime og private steder for personlig bruk.
Stuping under Panamerikanske leker 1991

Stuping under Panamerikanske leker 1991 ble arrangert i Havanna på Cuba fra 2. til 18. august 1987. Det var 1- og 3 meter sviktstup og 10 meter tårnstup for både menn og kvinner. USA ble beste nasjon med fem gullmedaljer foran Cuba med en.
Roar Skolmen

Regissør og forfatter

Skolmen flyttet fra Arendal til Bærum omkring 1960 og ble assistent i NRKs avdeling for rekvisitter. Omkring 1970 fikk han jobb hos Norsk Film og fikk støtte til kortfilmen Sønn av solen. Erotiske undertoner. Han ble kjent i media gjennom filmen I ungdommens makt i 1980.  I 1984 utga han sin første bok. Året efter utkom  Veien til Gyldenblå om barna Frèderic og Cecilie  som skal redde den fornuftsdrevne planeten Gyldenblå, en roman som ble til manus for den svenske TV-serien Vägen till Gyllenblå!. Filmen Lucifer – sensommer gult og sort fra 1990 ble nok en omdiskutert film.
Lykketiøringen

Lykketiøringen (noen ganger lykkeskillingen) er en mynt i den fiktive Disney-tegneserieverdenen, og eies av Skrue McDuck. I den amerikanske originalen er det snakk om en dime.
Ifølge Skrue selv skal den være den første mynten han tjente, og som den pengefikserte person han er, skatter han den som utgangspunktet for all hans senere rikdom.
Mange i Andeby tror Skrue har blitt så rik fordi mynten bringer lykke. Seriene har vært inkonsekvente på om «lykketiøringen» virkelig har overnaturlige egenskaper, enn om den bare har affeksjonsverdi for Skrue. I noen serier blir det vist at hvis Skrue midlertidlig mister mynten, begynner forretningsimperiet hans straks å gå i oppløsning, hvorpå alt blir bra igjen når han får mynten tilbake. En naturlig forklaring kunne være at "lykketiøringen" er så viktig for Skrue, og å miste den så traumatisk, at han ikke er i stand til å skjøtte forretningene sine hvis den er borte.
De fleste av historiene om lykketiøringen har å gjøre med heksen Magica fra Tryll, som har som sitt livs prosjekt å stjele den fra Skrue og smelte den om til en amulett hun tror vil gi henne evnen til å forvandle alt hun rører ved, til gull. Dette skal være en magisk egenskap hos den første mynten tjent av verdens rikeste mann. Vanligvis klarer Magica å stikke av med tiøringen, men hun kommer aldri så langt at hun rekker å faktisk smelte den om før Skrue (normalt med god hjelp fra nevøene) lykkes i å ta den tilbake.
Skrues første tiøring forekom i Carl Barks' historier også noen få ganger før han skapte Magica i 1961, men hun var en figur han fra første stund planla å bruke flere ganger. Det at Magica bare skal stjele en eneste mynt og ikke (som B-gjengen) hele Skrues enorme formue, gjør det enklere å lage historier uten å måtte ta tak i de praktiske problemene med å frakte hele innholdet i pengebingen.

Opphavshistorien

Ti år gamle Skrue hadde fått skopusserverktøy fra sin far, Fergus McDuck på fødselsdagen. Mens Skrue arbeider hardt og prøver å finne kunder, treffer Fergus sin gamle venn, Hallgrim Grøftegraver. Fergus ber vennen gå bort og be Skrue pusse skoene og betaler ham med en amerikansk mynt Fergus har funnet.
Hallgrim går bort, får skopuss og betaler en utmattet og besvimt Skrue. Etterpå skjønner Skrue at verden er urettferdig, og han blir inspirert til å jobbe hardere enn hardest, bli smartere enn de smarteste, tøffere enn de tøffeste.
Minix

Minix (forkortelse for «mini-UNIX») er et POSIX-kompatibelt og et Unix-lignende operativsystem som er basert på en mikrokjerne. Det ble opprinnelig utviklet av Andrew S. Tanenbaum ved Vrije Universiteit Amsterdam. I MINIX 3 skiftet hovedformålet med utviklingen fra å være for utdanning, til heller å lage et pålitelig og stabilt operativsystem.
MINIX var opprinnelig proprietær programvare. I 2000 ble det fri og åpen programvare og lansert under BSD-lisensen.
Første versjon ble lansert i 1987. Siste versjon er 3.3.0 og ble lansert 16. september 2014.
Minix var en av Linus Torvalds' inspirasjonskilder for Linux. Tanenbaum og Torvalds har i senere tid vært uenige i hva som er den beste arkitekturen, siden Linux har valgt en monolittisk arkitektur.
John Houghton

Utdannelse og karriere

John Houghton har en bachelorgrad i Industrial Engineering fra Aston University, Institute of Arts and Design, Birmingham, Storbritannia. I 1968 begynte John hos Concern Industrial Design Centre, Philips N.V., i Eindhoven, Nederland, hvor han arbeidet frem til han flyttet til Norge i 1971. Fra 1971 til 1976 jobbet han hos Gustav A. Ring (som i sin tid ble kjøpt av Stentofon AS, nå Zenitel) hvor han blant annet utformet utseendet på deres nye interkom, Ringmaster Tridex som han på Hannover-messen i 1979 fikk forløperen til Gute Industrie Form prisen for. I 1977 flyttet han tilbake til Eindhoven med familien og arbeidet igjen for sin tidligere arbeidsgiver, Philips. I løpet av de neste to årene ble han klar over at han ikke ville kunne formgi de produktene han ønsket dersom han ikke jobbet for seg selv, og han flyttet tilbake til Norge med familien i 1979. I 1980 dannet han Anglo Nordic Design A/S som selvstendig næringsdrivende.
Bedriftsforsamling

Sammensetning og valg

En bedriftsforsamling skal bestå av medlemmer som er valgt av både aksjeeierne på generalforsamlingen og av de ansatte i selskapet. Dersom generalforsamlingen ikke bestemmer noe annet, skal bedriftsforsamlingen bestå av 12 medlemmer. Antallet skal alltid være delelig med 3 (asal § 6-35 første ledd, jf. asl § 6-35). Generalforsamlingen velger 2/3 av medlemmene, mens de ansatte velger 1/3. Representanter for de ansatte må ha vært ansatt i selskapet i minst ett år. Det er i forskrifter gitt detaljerte regler om hvordan valget av de ansattes representanter til BF skal skje. 
Bedriftsforsamlingen velger selv en leder. Det kan ikke velges en leder som ikke selv er medlem av bedriftsforsamlingen. Valget kan heller ikke legges til andre organer. Godtgjørelse for medlemmer i bedriftsforsamlingen fastsettes av generalforsamlingen.
Skattesubjekt

Skattesubjekt, også kalt skattyter, er en fysisk eller juridisk person (rettssubjekt) som kan pålegges en plikt til å betale skatt.
I henhold til skattelovens § 2-1, er enhver fysisk person som er bosatt i Norge skattesubjekt. Tilsvarende regnes også en rekke selskapstyper som skattesubjekter jf. skattelovens § 2-2.
Uttrykket skattesubjekt er langt på vei det samme som uttrykket rettssubjekt, der sistnevnte er av mer allmenn karakter. Skattesubjektsuttrykket er begrenset til fysiske og juridiske personer som kan ha rettigheter og pådra seg forpliktelser i skatterettslig sammenheng.
Når to eller flere skattesubjekter lignes under ett kalles dette sambeskatning. Den viktigste formen i Norge er sambeskatning av ektefeller.